Publication: Magyar Közlöny
Issue: MK-2010-120 (Year: 2010, Number: 120)
Era: contemporary
Section: A Magyar Köztársaság Legfelsõbb Bírósága 2/2010. (VII. 16.) büntetõ jogegységi határozata
Paragraph Index: 423

2. A Bács-Kiskun Megyei Bíróság büntetés-végrehajtási bírája Bv.1118/2009/2. számú, 2009. szeptember 24-én jogerõre emelkedett végzésével megállapította, hogy az elítélt a Btk. 47. §-a (4) bekezdésének e) pontja alapján nem bocsátható feltételes szabadságra, mivel szabadságvesztése letöltését önhibájából nem kezdte meg. Ezt követõen az elítélt kérelmére indult eljárásban,az ügyész 2010. február 3-án indítványozta a feltételes szabadságra bocsáthatóság megállapítását, mivel az elítélt – büntetésének 2009. július 31. napján való megkezdésére irányuló – olyan felhívást kapott, amely nem figyelmeztette arra, hogy nem bocsátható feltételes szabadságra az, aki a szabadságvesztés letöltését önhibájából nem kezdi meg. A Bács-Kiskun Megyei Bíróság büntetés-végrehajtási bírája Bv.205/2010/2. számú, 2010. február 4-én kelt végzésével az ügyész indítványát elutasította. A határozat indokolása szerint sem a Be., sem a büntetések és intézkedések végrehajtásáról szóló 1979. évi 11. tvr. (a továbbiakban: Bv. tvr.) szabályai nem teszik lehetõvé a büntetés-végrehajtási bíró korábbi határozatának utóbb történõ módosítását. Arra is utalt, hogy „a bv. bírói határozat – nem lévén ügydöntõ határozat – kétség kívül nem bír res iudicata (ítélt dolog) hatással, ám a jogereje esetén beálló kötõerõ, mint alaki jogerõ, nem engedi annak újabb büntetés-végrehajtási bírói eljárással történõ módosítását.” Végül azért sem találta „törvénysértõnek a támadott bv. bírói végzést”, mert azt „kifogásolni a Legfelsõbb Bíróságnak a bv. bírói végzés jogerõre emelkedését követõen hozott BKv 82. számú véleményére hivatkozással nem is lehet...”. A kollégium véleménye ugyanis „...nem foglalkozik a 2009. augusztus 9. napja elõtt kibocsátott felhívások kapcsán kialakult helyzettel.” A Bács-Kiskun Megyei Bíróság 2.Bkf.101/2010/2. számú, 2010. február 24-én jogerõre emelkedett végzésével helybenhagyta az elsõfokú határozatot.

Source: https://magyarkozlony.hu/hivatalos-lapok/b3ffcc3f935d1561482164688e235f9317c47508/dokumentumok/fd0b64d677e3fdf9e4e3c359c70586a76bb74041/letoltes